ডয়চে ভেলে
ডয়েচে ভেলে (সংক্ষেপে ডে. ভেই.) হলো একটি জার্মান রাষ্ট্রীয় মালিকানাধীন আন্তর্জাতিক সম্প্রচারকারী সংস্থা। এটি জার্মান ফেডারেল টেক্স বাজেট দ্বারা অর্থায়িত হয়। ডে. ভেই. নিজেদেরকে সরকারের প্রভাব থেকে মুক্ত ও স্বাধীন একটি গণমাধ্যম হিসেবে দাবি করে। ডে. ভেই. ৩২ টি ভাষায় নিজেদের সম্প্রচার কার্যক্রম চালায়। ডে. ভেই. ইংরেজি, জার্মান,আরবি ও স্পেনীয় ভাষায় স্যাটেলাইট টেলিভিশন চ্যানেল পরিচালনা করে। ডে. ভেই. ১৯৫৩ সাল থেকে সম্প্রচার শুরু করে। এটির সদর দপ্তর জার্মানির বনে অবস্থিত। বন থেকে রেডিও কার্যক্রম সম্প্রচার করা হয়। তবে টেলিভিশন সম্প্রচার কার্যক্রম জার্মানির রাজধানী বার্লিন থেকে পরিচালিত হয়। উভয় স্থান থেকেই ডে. ভেই. এর ডিজিটাল সম্প্রচার কার্যক্রম চালানো হয়।